PTTEP รับรางวัล “ความดีตอบแทนคุณแผ่นดิน” ประจำปี 2562
PTTEP รับรางวัล “ความดีตอบแทนคุณแผ่นดิน” ประจำปี 2562
6 มี.ค. 2562

นายพงศธร ทวีสิน (ซ้าย) ประธานเจ้าหน้าที่บริหาร และกรรมการผู้จัดการใหญ่ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รับรางวัล “ความดีตอบแทนคุณแผ่นดิน” ประจำปี 2562 สาขาอนุรักษ์ทรัพยากรธรรมชาติและสิ่งแวดล้อม จากพลอากาศเอกชลิต พุกผาสุข องคมนตรี ในโครงการหนึ่งล้านกล้าความดีตอบแทนคุณแผ่นดิน โดยมูลนิธิเพื่อสังคมไทย จากการที่ PTTEP ดำเนินโครงการฟื้นฟูป่าเพื่อการเรียนรู้เชิงนิเวศสวนศรีนครเขื่อนขันธ์ และได้รับการพิจารณาว่าเป็นองค์กรที่สามารถนำความรู้ไปปฏิบัติจริง มีวิธีปฏิบัติที่เป็นเลิศ ประพฤติตนอยู่ในกรอบคุณงามความดี มีคุณธรรมจริยธรรม สร้างประโยชน์ให้แก่ส่วนรวม สังคมและประเทศชาติ
 